Chișinău Chișinău hija l-belt kapitali u l-akbar belt tal-Moldova. Hija ċ-ċentru industrijali u kummerċjali tal-Moldova u tinsab fin-nofs tal-pajjiż, fuq ix-xmara Bîc. Skont l-estimi uffiċjali ta' Jannar 2013, il-popolazzjoni ta' Chișinău hija ta' 671,800 u fil-muniċipalità ta' Chișinău joqogħdu 800,600 resident. Chișinău hija l-aktar lokalità għanja ekonomikament fil-Moldova u għandha wkoll l-akbar sistema ta' trasport. Hija wkoll l-aktar muniċipalità ekonomikament u soċjalment importanti fil-Moldova. Il-belt għandha firxa wiesgħa ta' faċilitajiet edukattivi.